Modelová spoločnosť 2, s. r. o.
Modelová 2, 811 01 Bratislava
V Bratislave, dňa 5. 10. 2026
PREDŽALOBNÁ VÝZVA
na uhradenie dlžnej sumy z neuhradených faktúr
Veriteľ:
Modelová spoločnosť 1, s. r. o., so sídlom Modelová 1, 811 01 Bratislava, IČO: 99000008, zapísaná v obchodnom registri Mestského súdu Bratislava III, oddiel Sro, vložka č. 99001/B, v mene ktorej koná Ján Novák, konateľ, e-mail: osoba1@example.com, tel.: +421 900 000 000
(ďalej len „veriteľ“)
Dlžník:
Modelová spoločnosť 2, s. r. o., so sídlom Modelová 2, 811 01 Bratislava, IČO: 99000016, zapísaná v obchodnom registri Mestského súdu Bratislava III, oddiel Sro, vložka č. 99002/B, v mene ktorej koná Peter Kováč, konateľ
(ďalej len „dlžník“)

Veriteľ dodal dlžníkovi tovar alebo služby podľa zmluvy o dielo zo dňa 10. 1. 2026 a vyúčtoval ich faktúrami uvedenými v tabuľke. Faktúry boli dlžníkovi doručené, sú po splatnosti a dlžník ich doteraz neuhradil:
	Číslo faktúry
	Vyhotovená
	Splatná
	Neuhradená suma

	2026015
	1. 8. 2026
	31. 8. 2026
	1 500 €

	Spolu neuhradené
	1 500 €



Veriteľ preto dlžníka vyzýva, aby dlžnú sumu 1 500 € (slovom: jedentisícpäťsto eur) zaplatil najneskôr do 7 dní odo dňa doručenia tejto výzvy na účet veriteľa IBAN SK41 1200 0000 0099 0000 0000, variabilný symbol 2026015.
Keďže je dlžník v omeškaní, veriteľ si popri dlžnej sume uplatňuje aj úroky z omeškania z neuhradenej sumy každej faktúry odo dňa nasledujúceho po dni jej splatnosti až do zaplatenia v sadzbe ustanovenej nariadením vlády Slovenskej republiky (§ 369 ods. 2 Obchodného zákonníka).
Veriteľ si ďalej uplatňuje paušálnu náhradu nákladov spojených s uplatnením pohľadávky podľa § 369c ods. 1 Obchodného zákonníka vo výške 40 €.
Ak dlžník dlžnú sumu v uvedenej lehote nezaplatí, veriteľ uplatní pohľadávku s príslušenstvom na súde bez ďalšieho upozornenia. V takom prípade môže byť dlžník podľa výsledku konania zaviazaný nahradiť veriteľovi aj trovy konania (§ 251 a § 255 ods. 1 Civilného sporového poriadku).
Ak dlžník dlžnú sumu medzičasom uhradil, veriteľ ho žiada, aby túto výzvu považoval za bezpredmetnú.

	
	
..............................................
Veriteľ
Modelová spoločnosť 1, s. r. o., Ján Novák, konateľ


Prílohy:
1.	Kópie neuhradených faktúr
Ďalšie právne vzory a tlačivá nájdete na pravnevzory.sk	strana  z 
